ભારતીય સંસ્કૃતિમાં પ્રાચીનકાળથી દહીને મહત્વપૂર્ણ સ્થાન આપવામાં આવ્યુ છે. યજ્ઞ, હવન, લગ્નપ્રસંગ તથા મંદિરોમાં પ્રસાદ તરીકે દહીંનો ઉપયોગ કરવામાં આવે છે. આજે પણ શુભ કાર્ય માટે ઘરથી નીકળતી વેળા વૃદ્ધ લોકો દહી અને ગોળ ખાઈને નીકળવાની સલાહ આપે છે. દહીને શરીર માટે ખૂબ જ મહત્વપૂર્ણ ગણવામાં આવે છે. જે લોકોએન પેટની તકલીફો રહે છે તે લોકોએ દહીં અથવા તેનાથી બનેલી લસ્સી કે છાશનો ઉપયોગ કરવાથી ફાયદો થાય છે. આનાથી આંતરડાની ગરમી દૂર થાય છે. પાચન શક્તિમાં વધારો થાય છે અને ભૂખમાં પણ વધારો થાય છે. અમેરિકામાં આરોગ્ય નિષ્ણાંતોના અભ્યાસ બાદ નિવેદન છે કે દહીના નિયમિત ઉપયોગથી આંતરડાના રોગ અને પેટની તકલીફો દૂર થાય છે.